CELEX: 32006R1993
Language: sl
Date: 2006-12-21 00:00:00
Title: Uredba Komisije (ES) št. 1993/2006 z dne 21. decembra 2006 o prehodnih ukrepih glede izvoza mleka in mlečnih proizvodov na podlagi Uredbe (ES) št. 1282/2006 zaradi pristopa Bolgarije in Romunije k Evropski Uniji

30.12.2006         SL                    Uradni list Evropske unije                                 L 413/1

                                                     I
                                   (Akti, katerih objava je obvezna)

                                Uredba Komisije (ES) št. 1993/2006

                                       z dne 21. decembra 2006

    o prehodnih ukrepih glede izvoza mleka in mlečnih proizvodov na podlagi Uredbe (ES)
            št. 1282/2006 zaradi pristopa Bolgarije in Romunije k Evropski Uniji

KOMISIJA EVROPSKIH SKUPNOSTI JE –

ob upoštevanju Pogodbe o pristopu Bolgarije in Romunije ter zlasti člena 4(3) Pogodbe,

ob upoštevanju Akta o pristopu Bolgarije in Romunije ter zlasti člena 41 Akta,

ob upoštevanju naslednjega:

(1)      Člen 3(2) Uredbe Komisije (ES) št. 1282/2006 z dne 17. avgusta 2006 o posebnih
         podrobnih pravilih za uporabo Uredbe Sveta (ES) št. 1255/1999 glede izvoznih
         dovoljenj in izvoznih nadomestil za mleko in mlečne izdelke1 določa, da morajo
         izdelki za dodelitev nadomestila za blago izpolnjevati zahteve iz Uredbe (ES) št.
         853/2004 Evropskega Parlamenta in Sveta z dne 29. aprila 2004 o posebnih higienskih
         pravilih za živila živalskega izvora2. Predvsem morajo biti proizvodi pripravljeni v
         odobrenem obratu in morajo izpolnjevati zahteve za oznako zdravstvene ustreznosti iz
         členov 4 in 5 Uredbe (ES) št. 853/2004.

(2)      Odločba Komisije 2006/…/ES (C(2006) 7028) z dne 22. decembra 2006 o prehodnih
         ukrepih za trženje določenih proizvodov živalskega izvora iz Bolgarije in Romunije3
         določa ukrepe za olajšanje prehoda z obstoječe ureditve v Bolgariji in Romuniji na
         ureditev, ki izhaja iz uporabe veterinarske zakonodaje Skupnosti. V skladu s členom 3
         navedene odločbe države članice od 1. januarja do 31. decembra 2007 odobrijo
         trgovino s proizvodi, pridobljenimi v obratih Bolgarije in Romunije, pooblaščenih za
         izvoz mlečnih proizvodov v Skupnost pred datumom pristopa, pod pogojem, da imajo
         proizvodi oznako zdravstvene ustreznosti za izvoz v Skupnost zadevnega obrata in
         dokument, ki dokazuje, da so bili izdelani pred 1. januarjem 2007.

1
         UL L 234, 29.8.2006, str. 4.
2
         UL L 139, 30.4.2004, str. 55. Uredba, kakor je bila nazadnje spremenjena z Uredbo Komisije (ES) št.
         2076/2005 (UL L 338, 22.12.2005, str. 83).
3
         Še ni objavljeno v Uradnem listu.
 ---pagebreak--- L 413/2             SL                    Uradni list Evropske unije                   30.12.2006

(3)       Primerno je, da se določi odstopanja od Uredbe (ES) št. 1282/2006 in da so proizvodi,
          ki so v skladu s členom 3 Odločbe 2006/…/ES (C(2006) 7028) in so odobreni za
          prodajo v obdobju od 1. januarja do 31. decembra 2007, upravičeni do izvoznega
          nadomestila.

(4)       Ukrepi, predvideni s to uredbo, so v skladu z mnenjem Upravljalnega odbora za mleko
          in mlečne proizvode –

SPREJELA NASLEDNJO UREDBO:

                                                   Člen 1
Z odstopanjem od člena 3(2) Uredbe (ES) št. 1282/2006, so proizvodi, pridobljeni v obratih
Bolgarije in Romunije, ki so odobreni za izvoz v Skupnost pred datumom pristopa in izvoz iz
Skupnosti v obdobju od datuma pristopa do 31. decembra 2007, upravičeni do izvoznega
nadomestila, pod pogojem da izpolnjujejo zahteve iz člena 3(a) Odločbe 2006/…/ES
(C(2006) 7028) in imajo priložen dokument iz Priloge II k Odločbi Komisije 2004/438/CE,4
kateri se dodajo naslednji podatki:
„Proizvedeno pred 1. januarjem 2007, v skladu z Odločbo Komisije 2006/…/ES (C(2006)
7028).“

                                                   Člen 2

Ta uredba začne veljati pod pogojem, da začne veljati Pogodba o pristopu Bolgarije in
Romunije, ter z dnem začetka njene veljavnosti.

Uporablja se za izvozne deklaracije, sprejete od začetka veljavnosti uredbe do 31. decembra
2007.

Ta uredba je v celoti zavezujoča in se neposredno uporablja v vseh državah članicah.

V Bruslju, 21. decembra 2006

                                                   Za Komisijo
                                                   Mariann FISCHER BOEL
                                                   Članica Komisije

4
          UL L 154, 30.4.2004, str. 72.